સુંજવાનમાં સેનાના કેમ્પ પર થયેલા આતંકવાદી હુમલા દરમિયાન સુબેદાર મદનલાલે ખાલી હાથે જ આતંકવાદીઓ સાથે બાથ ભીડી હતી. જેમાં તેઓ શહીદ થયાં હતાં. આજે સોમવારે સુંજવાનના શહીદોને સલામી આપવામાં આવી હતી. શહીદ સુબેદારનો પાર્થિવ દેહ પણ કઠુકા સ્થિત તેમના નિવાસ્થાન પર લાવવામાં આવ્યો હતો. ખરાબ હવામાન વચ્ચે પણ જમ્મૂની આસપાસના વિસ્તારના લોકો મોટી સંખ્યામાં શહીદના અંતિમ દર્શન માટે ઉમટી પડ્યાં હતાં.